Letto

Letto adolah sabuah grup musik Indonesia nan mancaduak bakeh taun 2004. Grup musik nan dari Yogyakarta ko anggotanyo diantaronyo Noe sabagai vokalis, Patub sabagai gitaris, Arian sabagai bassis, dan Dhedot sabagai drummer. Noe, saurang vokalis Letto marupoan anak dari saurang panyaia Indonesia, Emha Ainun Najib. Urang-urang bakeh grup musik nangko alah bukanti sangkek sikola di SMU 7 Yogyakarta. Salapeh taico indak basuo  dek sabek kuliah, kudian bakeh akianyo pun babaliak pulo basuo.
 Album 
 Truth, Cry, and Lie 
Album partamo mareka adolah "Truth, Cry, and Lie" nan kalua pado taun 2006. Namun sabalunnyo Letto parnah mambuek album PILIH 2004, namun wakatu tu namo grupnyo adolah Leto ( hanyo mampunyoi satu T). Album perdana mareka mandapek kategori 'Album Pendatang Baru' pado acaro SCTV Music Award 2007.

Tak hanyo di Indonesia. Letto lai masuak ka Malaysia. Letto mangaluaan albu, Truth, Cry and Lie ka pasa-pasa musik Malaysia pado tariah 23 June 2007. Mareka akianyo ikuik mambuek ramai dunia musik Malaysia salapeh lagu-lagunyo Letto co, "Ruang Rindu" dan "Sandaran Hati" barasia duduak di tangga tarateh di babarapo radio Malaysia. Album partamo Letto ko sabalunnyo juo lai mandapek anugerah 'Planet Muzik 2007' sabagai grup musik tabaiak di Singapura pado 8 June 2007.

 Don't Make Me Sad 
Mandapek-gan hasil nan amaik elok bakeh album nan jolong, kudian pun Letto maluncua-gan album nan duo nan banamo "Don't Make Me Sad" nan taoro-gan bakeh 16 Agustus 2007. Bakeh album nangko, dendang "Sebelum Cahaya" marupoan dendang nan amaik ikik. Lirik dendang bakeh lagu etan bacurito urang nan maraso gano dek sabek indak ado karehen. Di sampiang etan, ado pulo dendang lain, dendang "Ephemera" nan lirik-liriknyo baso Inggirih, kudian dendang "Bunga Di Malam Itu" nan bakeh dendang etan marupoan kajadian basobok Nabi Muhammad, sarato dendang "Permintaan Hati" nan musiknyo saroman naiak turun.

Kategori:Panyanyi Indonesia